Όπως ανέφερε η τηλεόραση του ΣΚΑΪ, μετά τη λήξη του αγώνα ανάμεσα στην Βοσνία και την Εθνική Ελλάδας στη Ζένιτσα επικράτησε μεγάλη ένταση, ενώ ο Γιάννης Γιαννιώτας δέχθηκε χτύπημα και έχασε ένα δόντι!

«Θερμό» επεισόδιο μεταξύ των συμπαικτών στην Ρόμα Έντιν Τζέκο και Κώστα Μανωλά μετά το τελευταίο σφύριγμα του διαιτητή Νίκολα Ριτσόλι στην αναμέτρηση της Βοσνίας με την Ελλάδα, το οποίο οδήγησε σε γενικευμένη σύρραξη μεταξύ των ποδοσφαιριστών των δύο ομάδων, με τη συμμετοχή μάλιστα οπαδών των γηπεδούχων που βρέθηκαν μέσα στον αγωνιστικό χώρο, και είχε ως αποτέλεσμα να δεχθεί ένα χτύπημα από τον βοηθό προπονητή του Μεχμέντ Μπαζντάρεβιτς (!) και να χάσει το δόντι του ο Γιάννης Γιαννιώτας (όπως φαίνεται στην παρακάτω φωτογραφία)!

Επίσης, υπήρξε κάποια ένταση μετά τη λήξη του παιχνιδιού μεταξύ των Βόσνιων στις εξέδρες (πέταξαν και αντικείμενα) και των λίγων υποστηρικτών της Εθνικής μας που βρέθηκαν στην Ζένιτσα, η οποία ευτυχώς εκτονώθηκε γρήγορα. Δείτε ΕΔΩ φωτογραφίες από τις συμπλοκές μεταξύ των ποδοσφαιριστών.